**3/4/2020**

Nastavna jedinica: **NOUNS, COUNTABLE AND UNCOUNTABLE NOUNS – Imenice, brojive i nebrojive imenice.**

**Stavite naslov i prepišite u vaše bilježnice**

**COUNTABLE AND UNCOUNTABLE NOUNS**

**Imenice** su riječi koje **imenuju** bića, stvari (predmete), pojave… U engleskom jeziku imenica se kaže **NOUN** (naun). Imenice mogu biti u **jednini (SINGULAR)** i u **množini (PLURAL)**. 1. Većina imenica engleskog jezika **množinu tvori dodavanjem nastavka –s**; 2. Imenice koje završavaju na ch/sh/x/o/z/s **množinu tvore dodavanjem nastavka –es**; 3. Imenice koje završavaju na y ispred kojeg se nalazi suglasnik mijenjaju **y u i (y=i) i dobivaju nastavak –es** ; ako je ispred y samoglasnik onda se ne događa ova promjena i imenice u množini dobivaju uobičajeni nastavak –s; 4. Postoje imenice s **nepravilnom množinom** koje učimo napamet. Primjeri:

|  |  |
| --- | --- |
| **Jednina (Singular)** | **Množina (Plural)** |
| book | book**s** |
| girl | girl**s** |
| di**sh** | dish**es** |
| dre**ss** | dress**es** |
| bo**x** | box**es** |
| cur**ch** | church**es** |
| tomat**o** | tomato**es** |
| b**oy** | bo**ys** |
| ci**ty** | cit**ies** |
| **fish** | **fish** |
| **tooth** | **teeth** |
| **mouse** | **mice** |
| **knife** | **knives** |

Imenice mogu biti **brojive (COUNTABLE)** i **nebrojive (UNCOUNTABLE)**

**Countable nouns** */kauntəb(ə)l ˈnauns/* su one imenice koje imaju oblike za jedninu i množinu i možemo ih brojati, npr. jena knjiga, dvije knjige, tri knjige….

**Uncountable nouns** /anˌkauntəb(ə)l ˈnauns/ su one imenice koje nemaju oblik za množinu i koje onda ne možemo brojati (npr. mlijeko, voće, sol, brašno,). Važno je zapamtiti da onda uz njih glagol uvijek ima oblik jednine. (Milk **is** good for your teeth; There **is** a lot of fruit).

**Nakon što ste prepisali naprijed navedeni sadržaj u vaše bilježnice pogledajte slijedeći video na slijedećem linku:**

<https://www.youtube.com/watch?v=1LjTa2Wvmm0>

To bi bilo sve za danas. Slijedeći sat ćemo nastaviti raditi brojive i nebrojive imenice, a ukoliko imate bilo kakvih pitanja vezanih za današnju lekciju slobodno kontaktirajte putem naše grupe ili e-maila. Šaljem vam puno pozdrava,

Your teacher